

**Жер учаскелеріне шектеулі пайдалану құқығын (жария сервитут) белгілеу туралы**

Постановление акимата Шортандинского района Акмолинской области от 21 ноября 2023 года № А-5/219

      Қазақстан Республикасы Жер кодексінің 69-бабының 4-тармағына сәйкес, Шортанды ауданы "А. И. Бараев атындағы Астық шаруашылығы ғылыми-өндірістік орталығы" жауапкершілігі шектеулі серіктестігінің басқарма төрағасы Савин Тимур Владимировичтің 2023 жылғы 7 қыркүйектегі № вн-210 өтініші негізінде, Шортанды ауданының әкімдігі ҚАУЛЫ ЕТЕДІ:

      1. Осы қаулының қосымшасына сәйкес Шортанды ауданының "А.И. Бараев атындағы Астық шаруашылығының ғылыми-өндірістік орталығы" жауапкершілігі шектеулі серіктестігіне жалпы ауданы 0,0022 гектар жер учаскелеріне 5 (бес) жыл мерзімге ӘЖ-10/4 электрмен жабдықтау тіректерімен шектеулі пайдалану құқығы (жария сервитут) белгіленсін.

      2. Шортанды ауданының "А. И. Бараев атындағы Астық шаруашылығының ғылыми-өндірістік орталығы" жауапкершілігі шектеулі серіктестігіне:

      1) Осы қаулы ресми жарияланғаннан кейін күнтізбелік он күннен кешіктірілмейтін мерзімде меншік иелері мен жер пайдаланушыларға шектеулі пайдалану құқығын белгілеу туралы жазбаша хабарламалар (жария сервитут) жіберілсін;

      2) "Шортанды ауданының жер қатынастары, сәулет және қала құрылысы бөлімі" мемлекеттік мекемесімен жария сервитут шарты жасалсын;

      3) Жұмыстар аяқталғаннан кейін бұзылған жер учаскелерін тікелей мақсаты бойынша одан әрі пайдалануға жарамды күйге келтіруге міндетті.

      3. Шортанды ауданының "Жер қатынастары, сәулет және қала құрылысы бөлімі" мемлекеттік мекемесіне:

      1) Осы қаулы Қазақстан Республикасы нормативтік құқықтық актілерінің Эталондық бақылау банкіне ресми жариялауға жіберілсін;

      2) Осы қаулы ресми жарияланғаннан кейін Шортанды ауданы әкімдігінің интернет-ресурсында орналастырылсын.

      4. Осы қаулының орындалуын бақылау Шортанды ауданы әкімінің жетекшілік ететін орынбасарына жүктелсін.

      5. Осы қаулы қол қойылған күнінен бастап қолданысқа енгізіледі.

|  |  |
| --- | --- |
| *Шортанды ауданының әкімі* | *С.Шабаров* |

|  |  |
| --- | --- |
|  | Қосымша Шортанды ауданы әкімдігінің қаулысына "21" қазан 2023 жылғы № А-5/219 |

**Жария сервитут белгіленетін жер учаскелері**

|  |  |  |
| --- | --- | --- |
| № | Жер пайдаланушының/ меншік иесінің атауы | Жария сервитут пен ауыртпалық салынған жер учаскесінің ауданы |
| 1 | Дамса ауылдық округінің жерлері | 0,0022 га |
|  | Барлығы | 0,0022 га |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК